OpenLLM-France/wikimedia huggingface dataset:
# Oier Calvillo

Oier Calvillo Armendariz (Arama, Gipuzkoa, 1996ko azaroaren 18a-) euskal herritar futbolaria da.

## Biografia

Erdilari lanetan aritzen da, eskuin hegalean batez ere. Errealaren harrobiko taldeetan ibili zen baina ez zuen izan aukerarik lehen taldean jokatzeko. 2023an Estatu Batuetara joan zen ikastera eta jokatzera.

## Kirol ibilbidea

2023ko Ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2014/15 | 0 | 0 | - | - | - | - | - | - | | | - | - | 0 | 0 |
| Berio | 3. | 2015/16 | 29 | 8 | - | - | - | - | - | - | | | - | - | 29 | 8 |
| Berio | Denera | Denera | 29 | 8 | - | - | - | - | - | - | | | - | - | 29 | 8 |
| Sanse | 2.B | 2014/15 | 1 | 0 | - | - | - | - | - | - | | | - | - | 1 | 0 |
| Sanse | 2.B | 2015/16 | 0 | 0 | - | - | - | - | - | - | | | - | - | 0 | 0 |
| Sanse | 2.B | 2016/17 | 22 | 1 | - | - | - | - | - | - | | | - | - | 22 | 1 |
| Sanse | 2.B | 2017/18 | 26 | 5 | - | - | - | - | - | - | | | - | - | 26 | 5 |
| Sanse | 2.B | 2018/19 | 12 | 2 | - | - | - | - | - | - | | | - | - | 12 | 2 |
| Sanse | Denera | Denera | 61 | 8 | - | - | - | - | - | - | | | - | - | 61 | 8 |
| Osasuna Promesas | 2.B | 2019/20 | 26 | 9 | - | - | - | - | - | - | - | - | - | - | 26 | 9 |
| Osasuna Promesas | Denera | Denera | 26 | 9 | - | - | - | - | - | - | | | - | - | 26 | 9 |
| Pontevedra | 2.B | 2020/21 | 23 | 2 | 2 | 1 | - | - | - | - | - | - | - | - | 25 | 3 |
| Pontevedra | 2.F | 2021/22 | 28 | 1 | - | - | - | - | - | - | - | - | - | - | 28 | 1 |
| Pontevedra | 1.F | 2022/23 | 16 | 0 | 3 | 0 | - | - | - | - | - | - | - | - | 19 | 0 |
| Pontevedra | Denera | Denera | 67 | 3 | 5 | 1 | - | - | - | - | - | - | - | - | 72 | 4 |
| Calahorra | 1.F | 2022/23 | 14 | 2 | - | - | - | - | - | - | - | - | - | - | 14 | 2 |
| Calahorra | Denera | Denera | 14 | 2 | - | - | - | - | - | - | - | - | - | - | 14 | 2 |
| Barry Buccaneers | NCAA | 2023 | - | - | - | - | - | - | - | - | - | - | - | - | - | - |
| Barry Buccaneers | NCAA | 2024 | - | - | - | - | - | - | - | - | - | - | - | - | - | - |
| Barry Buccaneers | NCAA | 2025 | - | - | - | - | - | - | - | - | - | - | - | - | - | - |
| Barry Buccaneers | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 197 | 30 | 5 | 1 | - | - | - | - | - | - | - | - | 202 | 31 |

## Erreferentziak

* ↑ Oier Calvillo, de rescindir en el Pontevedra a la liga universitaria norteamericana: "Siempre quise venir a USA"

## Kanpo estekak

* Fitxa
* Fitxa
* Fitxa
* Datuak: Q116685603
# Ana Morales

Ana Isabel Morales (Bilbo, 1969ko urtarrilaren 27a) idazle, itzultzaile eta interpretari euskalduna eta feminista da. Bere lanak Ana Morales deituraz izenpetzen ditu. Itzultzaile lanetan, Jane Austen euskaratzen nabarmendu da.

## Bizitza

Bilboko San Inazio auzoan jaio eta hazia, nagusitan euskaldundutakoa da Ana Morales. Euskal Filologia ikasi zuen Deustuko Unibertsitatean, eta genero ikasketak egin zituen Marylandeko Unibertsitatean. 2002an UEUk eta EHUk antolatutako Hizkuntza Teknologia masterra egin zuenean itzulpen automatikoek eta itzulpen-memoriek euskararako zuten erabilgarritasuna aztertu zuen. Itzultzaile eta interpretari lanak egin izan ditu Nazio Batuen Erakundean (New Yorkeko egoitzan, ingelesaren, frantsesaren eta gaztelaniaren artean) eta Euskal Herriko Unibertsitatean (ingelesaren, euskararen eta gaztelaniaren artean). Egun, EHUn ari da lanean.
Literaturaren alorrean, itzultzaile eta sortzaile izateaz gain, dibulgatzailea ere bada Ana Morales, Jasone Larrinagarekin batera Xerezaderen Artxiboa literatur podcasta ekoizten baitu, eta hainbat ipuin itzuli ditu proiektu horretarako. Bilbo Hiria Irratian emateaz gain, Interneten argitaratzen dira podcast ale horiek.

## Itzulpen lanak

* Edna St. Vincent Millay. Munduko poesia kaierak. Edna St. Vincent Millay (2021). Poesia.
* Genero nahasmendua: Feminismoa eta identitatearen subertsioa. Butler, Judith (2018). Saiakera.
* Kristo irakiarra. Blasim, Hassan (2017). Narratiba.
* Watsondarrak. Austen, Jane. (2015). Narratiba.
* Emakumeen lanbideak edo Etxeko Aingerua hiltzea. Woolf, Virginia (2014). Saiakera.
* Harrotasuna eta aurrejuzguak. Austen, Jane. Lehen itzulpena, Literatura Unibertsala sortan (Ibaizabal, 1996), eta itzulpen berregokitua 2013an (Elkar), Austenen lanaren 200. urteurrenean.
* Hormako paper horia. Perkins-Gilman, Charlotte (2012).
* Liburutegiko leihoaren misterioa. Oliphant, Margaret (1999).
* Désiréeren umetxoa. Chopin, Kate (2013)

## Sorkuntza lan literarioak

Haur eta gazte literatura landu du Ana Moralesek bere idazki propioetan:
* Esnea etorriko zaizu. Erein, 1996.
* Non ete da Txori Herria? Erein, 2001.
* Arazoak zinetokian. Pamiela, 2009.

## Erreferentziak

* ↑ «HIZTEK masterreko graduazio lanak» sustatu.eus (Noiz kontsultatua: 2019-03-09).
* ↑ «Pasazaite» www.pasazaite.com (Noiz kontsultatua: 2018-07-04).
* ↑ (Ingelesez) «NorDaNor | EIZIE» nordanor.eus (Noiz kontsultatua: 2018-07-04).

## Kanpo estekak

* Xerezaderen Artxiboa literatur podcasta.
* Ana Morales Twitterren: @anaisni
* Ana Morales EIZIEren NorDaNor webgunean
* Elkarrizketa: Zubi bat bi ilunpetarantz Berria, 2022.08.20
* Datuak: Q55378127
* Multimedia: Ana Isabel Morales / Q55378127
# Austral uharteak

    Artikulu hau Polinesia Frantseseko uhartediari buruzkoa da; Antartikako uhartea gaitzat duena beste hau da: «Austral uhartea»
Austral uharteak (frantsesez: Îles Australes; tahitieraz: Tuha'a Pae) Ozeano Barean dagoen uhartedia da. Polinesia Frantsesaren barnean kokatuta, berez bi uhartediz osaturik dago:
* Tupua'i uharteak (frantsesez: Îles Tubuaï), hau da:
** Îles Maria (21°48′00″S 154°41′00″W﻿ / ﻿21.80000°S 154.68333°W﻿ / -21.80000; -154.68333)
** Ra'ivāvae (22°38′25″S 152°50′16″W﻿ / ﻿22.64028°S 152.83778°W﻿ / -22.64028; -152.83778)
** Rūrutu (22°29′04″S 151°20′03″W﻿ / ﻿22.48444°S 151.33417°W﻿ / -22.48444; -151.33417)
** Tupua'i (23°23′00″S 149°27′00″W﻿ / ﻿23.38333°S 149.45000°W﻿ / -23.38333; -149.45000)
** Ra'ivāvae (23°52′00″S 147°40′00″W﻿ / ﻿23.86667°S 147.66667°W﻿ / -23.86667; -147.66667)
* Bass uharteak (frantsesez: Îles Bass), hau da:
** Rapa Iti (27°35′00″S 144°20′00″W﻿ / ﻿27.58333°S 144.33333°W﻿ / -27.58333; -144.33333)
** Marotiri uhartea (27°55′00″S 143°26′00″W﻿ / ﻿27.91667°S 143.43333°W﻿ / -27.91667; -143.43333)

## Ikusi ere

Natitua (itsaspeko kablea)

## Kanpo estekak

* Webgune ofiziala (Frantsesez)
* Datuak: Q930426
* Multimedia: Austral Islands / Q930426
# Tubuai

Tubuai Polinesiako uhartedia da, Kaprikornioko Tropikoaren bi aldeetan dagoena. Rimatara, Rurutu, Tubuaï, Raivavae uharteek osatzen dute; 500 kilometrotara Rapa uhartea dago, 1.460 metroko garaierako sumendi iraungia.
Mataura da hiri nagusia Tubuai uhartean. Koral-arrezifez inguratua dago. 5200 biztanle ditu (1977), polinesiarrak gehienak, eta europar eta txinatar gutxi batzuk.
2022 erroldaren arabera 2 285 biztanle ditu.

## Ekonomia

Nekazaritza (kokoa, kafea, laranjak) eta arrantza dira jarduera ekonomiko nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikusi ere

* Rurutu
* Natitua (itsaspeko kable)
* Datuak: Q514626
* Multimedia: Tubuai / Q514626
* ↑ «Populations légales des communes de Polynésie française en 2022 − Populations légales de Polynésie française de 2007 à 2022 | Insee» www.insee.fr (Noiz kontsultatua: 2025-03-02).
# Manuel Allendesalazarren lehen gobernua

Manuel Allendesalazar Espainiako Ministroen Kontseiluko presidentea izan zen 1919ko abenduaren 12tik 1920ko maiatzaren 5era. Bere gobernuaren ezaugarri nagusiak ezegonkortasun politikoa eta herrialdeak garai hartan zituen zailtasun ekonomikoak izan ziren. Bere agintaldian, Allendesalazar egoera ekonomikoa hobetzeko erreformak ezartzen saiatu zen, baina bere gobernua laburra izan zen eta ez zuen aldaketa esanguratsurik lortu.

## Kabinetea

Ministroen Kontseilua, 1919ko abenduaren 12a – 1920ko maiatzaren 5a :
| Funtzioa | Izena eta abizenak | Denbora |
| Ministroen Kontseiluko presidentea | Manuel Allendesalazar | 1919ko abenduaren 12a – 1920ko maiatzaren 5a |
| Sustapen ministroa | Manuel Allendesalazar | 1920ko otsailaren 14a –otsailaren 17a (bitarteko) |
| Itsas Armada ministroa | Manuel Allendesalazar | 1920eko martxoaren 17a – maiatzaren 5a (bitarteko) |
| Itsas Armada ministroa | Manuel de Flórez y Carrio | 1919ko abenduaren 12a – 1920ko martxoaren 17a |
| Sustapen ministroa | Amalio Gimeno y Cabañas | 1919ko abenduaren 12a – 1920ko otsailren 14a |
| Sustapen ministroa | Emilio Ortuño | 1920ko otsailaren 17a – maiatzaren 5a |
| Hornikuntza ministroa | Luis Rodríguez de Viguri | 1919ko abenduaren 12a – abenduaren 15a (bitarteko) |
| Hornikuntza ministroa | Francisco Terán Morales | 1919ko abenduaren 15a – 1920ko maiatzaren 5a |
| Gerra ministroa | Manuel Allendesalazar | 1919ko abenduaren 12a – abenduaren 15a (bitarteko) |
| Gerra ministroa | José Villalba Riquelme | 1919ko abenduaren 15a – 1920ko maiatzaren 5a |
| Estatu ministroa | Salvador Bermúdez de Castro O'Lawlor | 1919ko abenduaren 12a – 1920ko maiatzaren 5a |
| Agintaritza ministroa | Joaquín Fernández Prida | 1919ko abenduaren 12a – 1920ko maiatzaren 5a |
| Grazia eta Justizia ministroa | Pablo Garnica | 1919ko abenduaren 12a – 1920ko maiatzaren 5a |
| Ogasun ministroa | Gabino Bugallal | 1919ko abenduaren 12a – 1920ko maiatzaren 5a |
| Irakaskuntza Publikoa eta Arte Ederretako ministroa | Natalio Rivas | 1919ko abenduaren 12a – 1920ko maiatzaren 5a |
# Manuel Allendesalazarren bigarren gobernua

Manuel Allendesalazarren bigarren gobernua laburra izan zen, baina esanguratsua. Allendesalazarrek 1921eko martxoaren 13an hartu zuen kargua, bere aurrekoa zen Eduardo Datoren hilketaren ondoren. Bere agintaldian, Annualeko Hondamendiak eragindako krisiari aurre egin zion. Marokoko gatazka militarra izan zen, eta Espainiako indarrek porrot egin zuten. Krisi horren ondorioz, 1921eko abuztuaren 14an dimisioa eman zuen, eta Antonio Maurak hartu zuen haren lekua.

## Kabinetea

Ministroen Kontseilua, 1921eko martxoaren 13a – abuztuaren 14a :
| Funtzioa | Izena eta abizenak | Denbora |
| Ministroen Kontseiluko presidentea | Manuel Allendesalazar | 1921eko martxoaren 13a – abuztuaren 14a |
| Estatu ministroa | Salvador Bermúdez de Castro O'Lawlor | 1921eko martxoaren 13a – abuztuaren 14a |
| Agintaritza ministroa | Gabino Bugallal | 1921eko martxoaren 13a – abuztuaren 14a |
| Gerra ministroa | Luis de Marichalar y Monreal | 1921eko martxoaren 13a – abuztuaren 14a |
| Itsas Armada ministroa | Joaquín Fernández Prida | 1921eko martxoaren 13a – abuztuaren 14a |
| Irakaskuntza Publikoa eta Arte Ederretako ministroa | Francisco Aparicio Ruiz | 1921eko martxoaren 13a – abuztuaren 14a |
| Sustapen ministroa | Juan de la Cierva y Peñafiel | 1921eko martxoaren 13a – abuztuaren 14a |
| Lan ministroa | Eduardo Sanz Escartín | 1921eko martxoaren 13a – abuztuaren 14a |
| Grazia eta Justizia ministroa | Julio Wais San Martín | 1921eko uztailaren 7a – abuztuaren 14a |
| Grazia eta Justizia ministroa | Vicente Piniés Bayona | 1921eko martxoaren 13a – uztailaren 7a |
| Ogasun ministroa | Manuel Argüelles | 1921eko martxoaren 13a – uztailaren 7a |
| Ogasun ministroa | Mariano Ordóñez García | 1921eko uztailaren 7a – abuztuaren 14a |
# Natitua (itsaspeko kable)

Natitua zuntz optikozko urpeko komunikazio-kable bat da, Polinesia Frantseseko etxeko telekomunikazioak bermatzen ditu, 22 uharte Tahitirekin lotuz.
Kableak 2018 (2023 Natitua Sud) urtean aktibatu zen.

## Konexioak

Kable-sistema orokorrak bi zati ditu: Natitua eta Natitua Sud. Biek zuntz optikozko urpeko kableen eta lurreko mikrouhinen konbinazioa dira.

### Natitua

Kable nagusiak, 2018tik, Tahiti 10 uhartekin lotzen du. Hauek, berriz, mikrouhinez beste 10 uhartekin lotuta dira (ondoren "mik." bezala adieraztutak).
* Tuamotu artxipelagoan: Arutua (mik. Apataki), Fakarava (mik. Faaite), Hao (mik. Amanu), Kaukura, Makemo, Manihi (mik. Ahe), Rangiroa (mik. Tikehau) eta Takaroa (mik. Takapoto).
* Makesa artxipelagoan: Hiva Oa (mik. Tahuata eta Fatu Hiva) eta Nuku Hiva (mik. Uoa Pou eta Ua Huka).

### Natitua Sud

Hegoaldeko zatiak, 2023 urtean aktibatuta, Austral artxipelagoko 2 uharte Tahitirekin lotzen ditu: Tubuai eta Rurutu.

## Erreferentziak

* 1 2 3 (Frantsesez) OPT: Natitua. .
* ↑ OPT.PF. (2018-07-25). NATITUA. (Noiz kontsultatua: 2025-03-06).
* 1 2 «Submarine Cable Map» www.submarinecablemap.com (Noiz kontsultatua: 2025-02-27).
* ↑ (Frantsesez) «Connecter les archipels polynésiens au haut débit avec le câble sous-marin Natitua» www.afd.fr (Noiz kontsultatua: 2025-02-27).
* ↑ (Frantsesez) LOUVAT, Marc. (2020-06-11). «Natitua Sud : projet de réalisation d’un câble sous-marin reliant Tahiti à Tubuai et Rurutu» DGEN (Noiz kontsultatua: 2025-02-27).

## Ikus, gainera

* Honotua
* Manatua
* Polinesia Frantsesa
* Frantzia
* Ozeano Barea

## Kanpo estekak

* Datuak: Q132801479
# Estellerriko Erribera

Estellerriko Erribera Lizarrako merindadearen hegoaldeko eskualdea da, Tuterako Erriberarekin batera Nafarroako Erribera osatzen duena. Udalerri hauek osatzen dute Estellerriko Erribera: Andosilla, Azagra, Cárcar, Lerin, Lodosa, Mendabia, San Adrián, Sartaguda eta Sesma. Oso eskualde laua da, eta laborantza da eskualdeko ekonomia-jarduera nagusia (Tuterako Erriberarekin batera, Nafarroa osoko nekazaritzarako eremuaren % 50 eratzen du). 600 mm euri-ur izaten da, batez beste, urtero. Ega eta Arga ibaiek iparralde-hegoalde igarotzen dute eskualdea, eta Ebro ibaiak eratzen du hegoaldeko muga. Industria gutxi garatua dago (ardogintza, kontserbak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12257293
# Hostoak (musika taldea)

Hostoak Lezon (Gipuzkoan) 2015ean sortutako euskal musika talde bat da, rock progresiboaren estilokoa. 2022tik aurrera, taldea berrosatua da, eta soinua nabari aldatu. Zortzi sokako gitarren afinazio baxuak, eta taldekide berrien ekarpenak direla bide, orain haien soinuak post/alt metal estilora egin du.

## Taldekideak

* Ekaitz Bravo: ahots nagusia
* Olmo Cascallar: ahotsa, kitarra, sinteak eta FX.
* Julen Lusar: bateria (2022-)
* Nikolas Yurramendi: baxua (2022-)

### Taldekide ohiak

* Joxan Gonzalez Arruti: bateria, perkusioa (2015-2017)
* Álvaro Hermida: gitarra akustikoa, ahotsa (2015-2017)
* Iraitz Montalban: baxua (2015-2017)

## Diskografia

* Estepako otsoa (2016, autoekoizpena)
* Live in Iturriotz (2017, autoekoizpena)
* Ostera (2025, autoekoizpena)

## Kanpo estekak

* Datuak: Q31189095
# Paula Vásquez Lezama

Paula Vásquez Lezama (Caracas, Venezuela, 1969ko otsailaren 9a – Paris, Frantzia, 2021eko martxoaren 22a) Frantzian bizi izan zen zientzialaria, antropologo eta soziologo venezuelarra izan zen. Bere ikerketetan hondamendien kudeaketa, osasun eta ingurumen segurtasunik eza eta Venezuela garaikidearen krisi politiko eta soziala ikertu zituen.

## Bizitza

Eduardo Vásquez filosofo eta Hegel adituaren alaba. Venezuelako Unibertsitate Zentralean (UCV) soziologia ikasi zuen, 1994. urtean lizentziatu zen. 1998an Frantziara joan zen, eta gizarte politikan espezializatu zen, hurrengo urtean Panthéon-Sorbonne Unibertsitatean master bat lortu zuela. 2007an Gizarte Antropologian eta Etnologian doktoretza egin zuen Gizarte Zientzietako Ikasketa Aurreratuen Eskolan (EHESS).

### Lan ibilbidea

Irakasle jardun zuen bai Venezuelan bai Frantzian: UCV, Paris 13, Paris Descartes eta EHESS. Ikerketa Zientifikorako Zentro Nazionaleko (CNRS) ikertzaile jardun zuen 2012tik hil zen arte. Proiektuaren burua izan zen Unicefen 1996-1997 bitartean, eta baita aholkularia ere hainbat erakunde eta bulego publikotan.
Hainbat argitalpen zientifiko egin zituen, eta honako liburu hauek dira aipagarrienak: Poder y catástrofe,Venezuela bajo la tragedia de 1999 (2008), Le chavisme: un militarisme compassionnel (2013) eta Pays hors service (2019), gaztelaniaz País fuera de servicio (2021) gisa argitaratua.
Bere bizitzako azken etapan oihartzun mediatikoa izan zuen Venezuelako espezialista bezala hedabide frantziar eta internazionalentzat. 2018an, Les Temps Modernes aldizkariaren 697. zenbakia koordinatu zuen, Venezuelako krisiari buruzkoa.
52 urte zituela hil zen, 2021. urtean.

## Erreferentziak

* ↑ Gisela Kozak Rovero. (7 de abril de 2021). «Paula Vásquez Lezama, gran venezolana» Letras Libres (Letras Libres).
* ↑ (Gaztelaniaz) Marcano, Rodrigo. (2020-08-09). «Paula Vásquez Lezama: “La política de la desconfianza destruyó los centros de conocimiento”» Prodavinci (Noiz kontsultatua: 2025-03-06).
* ↑ (Gaztelaniaz) Paula Vásquez Lezama / Poder y catástrofe. Venezuela bajo la tragedia de 1999 -. (Noiz kontsultatua: 2025-03-06).
* ↑ Guillermo Ramos Flamerich. (26 de marzo de 2021). «Elogio de Paula Vásquez Lezama» La gran aldea (La Gran Aldea).
* ↑ «Paula Vásquez Lezama» Radio France.
* ↑ «Les Temps Modernes. Venezuela, 1998-2018» Gallimard.
* ↑ «Décès de Paula Vasquez» Cresppa-CNRS.

## Kanpo estekak

* Datuak: Q131520599
# Pritzker Saria

Pritzker sariak nazioarteko arkitektura sariak dira, haien garrantzi eta eragina direla-eta munduko garrantzitsuenak direla esaten da.
Hyatt fundazio estatubatuarrak ematen ditu sari hauek, 1979an Jay A. Pritzkerrek sortuak eta geroztik Pritzker familiak kudeatuak. Bere ekintza eta lanetan arkitekto gaitasuna erakutsi duen eta bizirik dagoen edozein arkitektori eman dakioke.
Sariarekin batera, 100.000 estatubatuar dolar jasotzen ditu sarituak, urtero leku desberdin batean ospatzen den zeremonia batean. Askotan Arkitekturako Nobel Saria direla aipatzen da.
Euskal herritar bakarrak eskuratu du, Rafael Moneo tuterarrak, 1996an.

## Sarituak

* 2025: Liu Jiakun (Txina)
* 2024: Riken Yamamoto (Japonia)
* 2023: David Chipperfield (Erresuma Batua)
* 2022: Diébédo Francis Kéré (Burkina Faso)
* 2021: Anne Lacaton eta Jean-Philippe Vassal (Frantzia)
* 2020: Yvonne Farrell eta Shelley McNamara (Irlanda)
* 2019: Arata Isozaki (Japonia)
* 2018: B. V. Doshi (India)
* 2017: RCR Arquitectes (Rafael Aranda, Carme Pigem eta Ramón Vilalta) (Espainia)
* 2016: Alejandro Aravena (Txile)
* 2015: Frei Otto (Alemania)
* 2014: Shigeru Ban (Japonia)
* 2013: Toyo Ito (Japonia)
* 2012: Wang Shu (Txina)
* 2011: Eduardo Souto de Moura (Portugal)
* 2010: SANAA (Kazuyo Sejima eta Ryue Nishizawa) (Japonia)
* 2009: Peter Zumthor (Suitza)
* 2008: Jean Nouvel (Frantzia)
* 2007: Richard Rogers (Erresuma Batua)
* 2006: Paulo Mendes da Rocha (Brasil)
* 2005: Thom Mayne (Estatu Batuak)
* 2004: Zaha Hadid (Erresuma Batua)
* 2003: Jørn Utzon (Danimarka)
* 2002: Glenn Murcutt (Australia)
* 2001: Jacques Herzog eta Pierre de Meuron (Suitza)
* 2000: Rem Koolhaas (Herbehereak)
* 1999: Norman Foster (Erresuma Batua)
* 1998: Renzo Piano (Italia)
* 1997: Sverre Fehn (Norvegia)
* 1996: Rafael Moneo (Euskal Herria)
* 1995: Tadao Ando (Japonia)
* 1994: Christian de Portzamparc (Frantzia)
* 1993: Fumihiko Maki (Japonia)
* 1992: Alvaro Siza (Portugal)
* 1991: Robert Venturi (Estatu Batuak)
* 1990: Aldo Rossi (Italia)
* 1989: Frank O. Gehry (Estatu Batuak)
* 1988: Gordon Bunshaft (Estatu Batuak) eta Oscar Niemeyer (Brasil)
* 1987: Kenzo Tange (Japonia)
* 1986: Gottfried Boehm (Alemania)
* 1985: Hans Hollein (Austria)
* 1984: Richard Meier (Estatu Batuak)
* 1983: Ieoh Ming Pei (Txina)
* 1982: Kevin Roche (Estatu Batuak)
* 1981: James Stirling (Erresuma Batua)
* 1980: Luis Barragan (Mexiko)
* 1979: Philip Johnson (Estatu Batuak)

## Kanpo estekak

* (Ingelesez) Pritzker sariaren webgune ofiziala
* Datuak: Q133160
* Multimedia: Pritzker Prize / Q133160
# Frederick Griffith

Frederick Griffith (Hale, Lancashire, 1877- Londres, 1941) mikrobiologo eta genetista britainiarra izan zen, bakterioen genetikaren arloan ekarpen nabarmenak egin zituena.
Medikuntza ikasi zuen Liverpoolgo Unibertsitatean, eta genetikan espezializatu zen.
Transformazio genetikoaren zantzuak aurkitu zituen Streptococcus pneumoniae bakterioarekin lanean ari zela (neumoniaren ohiko eragileetako bat). Griffithen esperimentua deritzonaren bidez gauzatu zuen aurkikuntza hori.
Alemaniar bonbardaketa baten ondorioz hil zen 1941ean, Londresko bere laborategian lanean ari zela.

## Ikus, gainera

* Griffithen esperimentua

## Kanpo estekak

* Datuak: Q348191
# 1991ko Euskal Bizikleta

XXII. Euskal Bizikleta 1991ko ekainaren 19tik ekainaren 23ra egin zuten. Bere 864,3 km-ko ibilbidea osatzeko Gianni Bugno italiarrak 21.07'52" behar zituen.

## Etapak

| Etapa | Data | Ibilbidea | km | Etaparen irabazlea | Sailkapen orokorreko liderra |
| 1. etapa | 1991-6-19 | Eibar-Balmaseda | 192,4 | Gianni Bugno | Gianni Bugno |
| 2. etapa | 1991-6-20 | Balmaseda-Tolosa | 182,9 | Miguel Indurain | Gianni Bugno |
| 3. etapa | 1991-6-21 | Tolosa-Loiola | 166,5 | Armand de las Cuevas | Gianni Bugno |
| 4. etapa | 1991-6-22 | Loiola-Eibar | 185,5 | Jon Unzaga | Carlos Galarreta |
| 5. etapa | 1991-6-23 | Eibar-Arrate | 137 | Miguel Indurain | Gianni Bugno |

## Erreferentziak

* ↑ «1991ko Euskal Bizikleta» Firstcycling.com.

## Kanpo estekak

* Datuak: Q132817690
# Fuscoporia ferruginosa

Fuscoporia ferruginosa
Sinonimoak: Boletus ferruginosus, Fomes ferruginosus, Mucronoporus ferruginosus Ochroporus confusus, Ochroposus ferrugineus, Phellinus ferruginosus,Physisporus ferruginosus, Polyporus ferruginosus, Polyporus salicinus, Poria ferruginosa.
Patogeno begetala da. Ez da jangarria (1)

## Deskribapena

Basidioma: Fruitu guztiz erresupinatua, iraunkorra, substratuari oso atxikia eta nahiko luzapen handietara iritsi daiteke, 1 cm arteko lodiera duena, marroi-horixka edo marroi-gorrixka kolorekoa. Ertza argi eta garbi mugatua.
Himenoforoa: 1 eta 8 mm bitarteko luzera duten tutuez osatua, poro txiki, biribil eta irregularretan amaitzen direnak, 5 eta 8 bitartean milimetroko, marroi kolorekoak.
Haragia: Gogorra eta larrukara, marroi-horixka kolorekoa, usain eta zapore nabarmenik gabea.
Etimologia: Ferruginosa epitetoa, burdina, kolore burdintsua, arre gorrixka, herdoil, esan nahi duen “ferreum” hitzetik dator.

## Jangarritasuna

Interes gastronomikorik gabea.

### Nahasketa arriskua

Beste espezie batzuek “erresupinatuak” (poroak gorantz dituztela, kapelarik osatu gabe) edo garapen-fasean daudenek antzeko morfologia izan dezakete, eta mikroskopioa behar da identifikatzeko. Ph. ferreus, Ph. conchatus eta Ph punctatus eta Ph. laevigatus oso antzekoak dira.

## Sasoia eta lekua

Urte osoan zehar nahiko ohikoa. Hostozabal zuhaitzen egur hiletan, batez ere Alnus, Corylus, Fagus, Salix eta Cretaegus-etan. Salbuespenez ager daiteke koniferoetan.

### Banaketa eremua
## Erreferentziak

* ↑ (Gaztelaniaz) Aranzadi, zientzia elkartea.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* Datuak: Q48851618
* Multimedia: Fuscoporia ferruginosa / Q48851618
* Espezieak: Fuscoporia ferruginosa
# Francisco Llano de la Encomienda

Francisco Llano de la Encomienda (Ceuta, 1879ko abenduaren 17a - Mexiko Hiria, 1963ko abenduaren 31) espainiar jenerala izan zen, Gerra Zibilean errepublikaren iparraldeko frontearen Agintari Nagusia.
Rifeko gerran ibilitakoa, Espainiako Gerra Zibila piztu zenean Kataluniako kapitain-jenerala izan zen. 1937an Iparraldeko Armadaren buru nagusi izendatu zuten baina Eusko Gudarostea Agirre lehendakariaren eskuetan zegoen. Porroten ondorioz, Mariano Gamirrek ordezkatua izan zen.
Gerra ondoren, Frantziara eta Mexikora ihes egin eta bertan bizi zen hil arte.

## Erreferentziak

* ↑ Salas Larrazábal, Ramón. Historia del Ejército Popular de la República. La Esfera de los Libros S.L. ISBN 84-9734-465-0..
* ↑ Auñamendi Eusko Entziklopedia. Francisco Llano de La Encomienda. .
* ↑ Thomas, Hugh. (1976). Historia de la Guerra Civil Española. Bartzelona: Círculo de Lectores ISBN 84-226-0874-X..
* Datuak: Q3394389